ai4bharat/Pralekha huggingface dataset:
વહાણવટા મંત્રાલય
ગતિ શક્તિ માસ્ટર પ્લાન માળખાકીય સુવિધાઓના વિકાસને વેગવાન બનાવશે: શ્રી સર્બાનંદ સોનોવાલ
વિશ્વ કક્ષાના અવરોધરહિત મલ્ટિમોડલ પરિવહન નેટવર્કના નિર્માણમાં તાલમેલ લાવશે: શ્રી સોનોવાલ
આદરણીય કેન્દ્રીય બંદર, જહાજ અને જળમાર્ગ તેમજ આયુષ મંત્રી શ્રી સર્બાનંદ સોનોવાલે સોમવારે દીનદયાળ બંદર ટ્રસ્ટના વેપાર ભાગીદારો સાથે સંવાદ સત્ર દરમિયાન સંબોધન કરતી વખતે બંદરોની આગેવાની હેઠળ વિકાસ અને તાજેતરમાં આદરણીય પ્રધાનમંત્રી શ્રી નરેન્દ્ર મોદી દ્વારા શરૂ કરવામાં આવેલા ગતિ શક્તિ રાષ્ટ્રીય માસ્ટર પ્લાન હેઠળ વધુ માળખાકીય સુવિધાઓના સર્જનના મહત્વ પર પ્રકાશ પાડ્યો હતો.
શ્રી સર્બાનંદ સોનોવાલે કહ્યું કે ગતિ શક્તિ કાર્યક્રમ વિભાગો દ્વારા એકલા કામ કરવાની રૂઢીગત કાર્યશૈલીને તોડવા માટે નિર્ણય લેવાની પ્રક્રિયામાં આમૂલ પરિવર્તનને ચિહ્નિત કરે છે. પ્રસ્તાવિત પ્લાનમાં, હાલમાં અસ્તિત્વમાં રહેલા તેમજ સૂચિત તમામ ઇકોનોમિક ઝોનનું મલ્ટિમોડેલ કનેક્ટિવિટી માળખાકીય સુવિધાઓ સાથે એક જ પ્લેટફોર્મ પર મેપિંગ કરવામાં આવ્યું છે. વિવિધ મંત્રાલયોની વ્યક્તિગત પરિયોજનાઓનું પરીક્ષણ કરવામાં આવશે અને એકંદરે પ્લાન દ્વારા નિર્ધારિત કરવામાં આવેલા માપદંડોમાં રહીને ભવિષ્યમાં તેને મંજૂરી આપવામાં આવશે, જેના કારણે પ્રયાસો વચ્ચે તાલમેલ બેસાડી શકાશે. ભારતમાં વિશ્વ કક્ષાનું, અવરોધરહિત મલ્ટિમોડલ પરિવહન નેટવર્કનું નિર્માણ કરવામાં ગતિ શક્તિ માસ્ટર પ્લાન તાલમેલ લાવશે. રાષ્ટ્રીય માસ્ટર પ્લાન માળખાકીય સુવિધાઓના સંકલિત આયોજન માટે આધુનિક ટેકનોલોજી અને અદ્યતન IT સાધનોને અમલમાં મૂકશે. પૂરાવા આધારિત નિર્ણયો લેવા માટે 200 કરતાં વધારે સ્તરો સાથેની GIS આધારિત ઉદ્યોગ સંસાધન આયોજન પ્રણાલી આનું એક ઉદાહરણ છે. દેખરેખ રાખવા માટે ઉપગ્રહોની તસવીરોનો ઉપયોગ અન્ય એક ઉદાહરણ પૂરું પાડે છે. સમયસર મંજૂરીઓ અને સંભવિત સમસ્યાઓના ફ્લેગિંગની ખાતરી કરવામાં તેમજ પરિયોજના પર દેખરેખ રાખવામાં ડિજિટાઇઝેશન ખૂબ જ મોટી ભૂમિકા નિભાવશે.
કાર્યદક્ષ લોજિસ્ટિક નેટવર્ક એક આવશ્યક સ્થિતિ છે. અન્ય એક જરૂરી સ્થિતિ, વિનિર્માણ ક્ષેત્રમાં આર્થિક વ્યાપકતા પ્રાપ્ત કરવાની છે. ઔદ્યોગિક પાર્કો અને લોજિસ્ટિક પાર્કોનું કદ વૈશ્વિક સ્પર્ધાત્મકતાના સ્તર સુધી વધારવાની જરૂર છે. રાષ્ટ્રીય ઔદ્યોગિક કોરિડોર વિકાસ સંગઠન , જે અગાઉ DMIDC તરીકે ઓળખાતું હતું, તે આવા ઔદ્યોગિક કોરિડોર્સનો વિકાસ કરવા માટે રાજ્ય સરકારો સાથે ઘનિષ્ઠ સંકલન સ્થાપિત કરીને કામ કરશે. સૌની સહિયારી દૂરંદેશી સાથે પરિયોજનાઓની ડિઝાઇન અને અમલીકરણ કરવામાં આવશે અને વિવિધ મંત્રાલયો તેમજ રાજ્ય સરકારોની માળખાકીય સુવિધા યોજનાઓ જેમકે, ભારતમાલા માર્ગ પરિયોજના, સાગરમાલા જળમાર્ગ યોજના, બંદરો અને ઉડાન યોજના વગેરેને સામેલ કરવામાં આવશે.
શ્રી સોનોવાલે વધુમાં વેપારજગત દ્વારા રજૂ કરવામાં આવેલા વિવિધ મુદ્દાઓ ધ્યાનમાં લીધા હતા અને બંદરોની કામગીરી તેમજ લોજિસ્ટિક યોજનાઓની અન્ય લિંક્સમાં સામેલ વિવિધ એજન્સીઓ વચ્ચે અસરકારક ભાગીદારી પર વિશેષ ભાર મૂક્યો હતો. આદરણીય મંત્રીશ્રીએ દીનદયાળ બંદર ટ્રસ્ટ દ્વારા જહાજોના ટર્ન અરાઉન્ડ ટાઇમ માં ઘટાડો કરવા માટે MoSPWના માર્ગદર્શન હેઠળ માળખાકીય સુવિધાઓનું સર્જન કરવા માટે હાથ ધરવામાં આવેલા વિવિધ સાહસો પર પણ પ્રકાશ પાડ્યો હતો અને ઇ-દૃષ્ટિ, RFID આધારિત ઍક્સેસ નિયંત્રણ પ્રણાલી, ઇઝ ઓફ ડુઇંગ બિઝનેસ નું લક્ષ્ય પ્રાપ્ત કરવા માટે DPT દ્વારા અમલમાં મૂકમાં આવેલી ક્લાઉડ આધારિત ERPના અમલીકરણ જેવી વિવિધ પરિયોજનાઓનો પણ વિશેષ ઉલ્લેખ કર્યો હતો.
(Visitor Counter : 129
ઉપરાષ્ટ્રપતિ સચિવાલય
યોગનું પ્રાચીન વિજ્ઞાન એ વિશ્વને ભારતની અમૂલ્ય ભેટ છે - ઉપરાષ્ટ્રપતિ
"યોગમાં ઉંમર, જાતિ, ધર્મ અને પ્રદેશોનો કોઈ અવરોધ નથી, તે સાર્વત્રિક છે" - ઉપરાષ્ટ્રપતિ
"માત્ર આપણા મન અને શરીરને જ નહીં, પરંતુ રાષ્ટ્રના સમગ્ર પરિવર્તન માટે પણ કામ કરો." : શ્રી નાયડુ
સિકંદરાબાદમાં આંતરરાષ્ટ્રીય યોગ દિવસની ઉજવણીમાં ઉપરાષ્ટ્રપતિ જોડાયા
ઉપરાષ્ટ્રપતિએ દરેકને યોગને તેમના રોજિંદા જીવનનો ભાગ બનાવવા અને તેના લાભો મેળવવા માટે કહ્યું
ઉપરાષ્ટ્રપતિ શ્રી એમ. વેંકૈયા નાયડુ આજે સિકંદરાબાદના પરેડ ગ્રાઉન્ડ ખાતે પ્રવાસન મંત્રાલય દ્વારા આયોજિત કાર્યક્રમમાં સેંકડો અન્ય સહભાગીઓ સાથે આંતરરાષ્ટ્રીય યોગ દિવસની ઉજવણીમાં જોડાયા હતા. કાર્યક્રમ દરમિયાન ઉપરાષ્ટ્રપતિએ યોગ કર્યા હતા અને સહભાગીઓને સંબોધિત કર્યા હતા.
તેમના સંબોધનમાં શ્રી નાયડુએ કહ્યું કે યોગનું પ્રાચીન વિજ્ઞાન એ વિશ્વ માટે ભારતની અમૂલ્ય ભેટ છે અને દરેકને યોગને તેમના રોજિંદા જીવનનો ભાગ બનાવવા અને તેના ફાયદાઓ મેળવવા જણાવ્યું હતું. તેમણે વેલનેસ સોલ્યુશન તરીકે યોગ પર વધુ સંશોધન હાથ ધરવાની જરૂરિયાત પર પણ ભાર મૂક્યો હતો.
યોગના અર્થને 'જોડાવું' અથવા 'એકમત થવું' તરીકે વર્ણવતા શ્રી નાયડુએ કહ્યું કે તે મન અને શરીર અને માણસ અને પ્રકૃતિ વચ્ચે એકતા અને સંવાદિતા પર ભાર મૂકે છે. "આ પ્રસંગે, હું દરેકને સમાજના તમામ વર્ગો વચ્ચે એકતા અને સંવાદિતા માટે કામ કરવા વિનંતી કરીશ."
ઉપરાષ્ટ્રપતિએ આપણી પ્રાચીન ફિલસૂફીમાંથી પ્રેરણા લેવાની અને માત્ર આપણા મન અને શરીરને જ નહીં પરંતુ રાષ્ટ્રના સમગ્ર પરિવર્તન માટે કામ કરવાની જરૂરિયાત પર ભાર મૂક્યો હતો. ગીતામાંથી ટાંકીને, તેમણે 'યોગ'ને 'ક્રિયામાં શ્રેષ્ઠતા' તરીકે વર્ણવ્યું હતું અને દરેક ભારતીય માટે દેશને આગળ લઈ જવા માટે આ 'મંત્ર' શ્રેષ્ઠ છે. "જો તમે તમારા પસંદ કરેલા ક્ષેત્રમાં શ્રેષ્ઠ અને પ્રામાણિકપણે તમારી ફરજો બજાવશો, તો રાષ્ટ્ર ચોક્કસપણે ઝડપથી પ્રગતિ કરશે", તેમ તેમણે ઉમેર્યું હતું.
વ્યક્તિના જીવનમાં સારા સ્વાસ્થ્યના મહત્વ પર ભાર મૂકતા, શ્રી નાયડુએ નાગરિકોમાં સારા સ્વાસ્થ્ય અને ખુશીને પ્રોત્સાહન આપવા માટે 'આંતરરાષ્ટ્રીય યોગ દિવસ' જેવી ઘટનાઓના મહત્વ પર પ્રકાશ પાડ્યો.
યોગ દિવસની આ વર્ષની થીમ - ‘માનવતા માટે યોગ’ નો ઉલ્લેખ કરતાં, ઉપરાષ્ટ્રપતિએ લોકોમાં સર્વગ્રાહી શારીરિક અને માનસિક સ્વાસ્થ્ય અને સુખાકારી સુનિશ્ચિત કરવામાં યોગની ભૂમિકાને રેખાંકિત કરી. કોવિડ-19 રોગચાળાને કારણે માનસિક સ્વાસ્થ્યની વધતી સમસ્યાઓનો ઉલ્લેખ કરતાં, તેમણે કહ્યું કે રોગચાળાએ સ્થિતિસ્થાપકતા બનાવવા અને આપણા સ્વાસ્થ્યને સુધારવા માટે યોગને એકસાથે વધુ મહત્વપૂર્ણ બનાવ્યું છે.
યોગને પ્રોત્સાહન આપવાના પ્રયાસો માટે કેન્દ્રીય સાંસ્કૃતિક મંત્રાલયની પ્રશંસા કરતા ઉપરાષ્ટ્રપતિએ કહ્યું કે યોગ પ્રકૃતિ સાથે સુમેળ, તમામ જીવો પ્રત્યે પ્રેમ અને આધ્યાત્મિકતાની ભારતીય સંસ્કૃતિને પ્રતિબિંબિત કરે છે. "આપણે આપણા પૂર્વજોની આ ભવ્ય ભેટ પર ગર્વ કરવો જોઈએ અને માનવતાના વિશાળ કલ્યાણ માટે સમગ્ર વિશ્વમાં યોગનો ફેલાવો અને પ્રચાર કરવો જોઈએ," તેમ તેમણે ઉમેર્યું.
ઉપરાષ્ટ્રપતિએ એમ પણ કહ્યું કે યોગમાં ઉંમર, જાતિ, ધર્મ અને ક્ષેત્રનો કોઈ અવરોધ નથી. "તે સાર્વત્રિક છે," તેમણે ભાર મૂક્યો અને લોકોને યોગનો અભ્યાસ કરવા, પ્રચાર કરવા અને ગર્વ અનુભવવા કહ્યું.
કેન્દ્રીય મંત્રી શ્રી જી. કિશન રેડ્ડી, ઓલિમ્પિયન પીવી સિંધુ અને અન્યોએ આ મેગા ઈવેન્ટમાં ભાગ લીધો હતો.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 332
સંરક્ષણ મંત્રાલય
કોવિડ-19 સામેની લડાઇ માટે PPE અને અન્ય ચીજોના ઉત્પાદન અંગે વેબિનાર યોજાયો
કોવિડ-19 સામેની લડાઇ માટે સરકારી અને બિન સરકારી બંને ક્ષેત્રોમાં વધતી માંગને ધ્યાનમાં રાખીને સ્થાનિક ઉદ્યોગોએ તેમની ઉત્પાદન ક્ષમતા વધારવાની જરૂર છે. આ સંદર્ભે સોસાયટી ઓફ ઇન્ડિયન ડિફેન્સ મેન્યુફેક્ચરર્સ  દ્વારા DRDOના સહયોગથી આજે એક વેબિનારનું આયોજન કરવામાં આવ્યું હતું. સંરક્ષણ સંશોધન વિભાગ ના સચિવ અને સંરક્ષણ સંશોધન અને વિકાસ સંગઠન ના ચેરમેન ડૉ. જી. સતીષ રેડ્ડીના નેતૃત્વમાં આ વેબિનાર યોજાયો હતો અને અન્ય હિતધારકો તેમાં ઉપસ્થિત રહ્યા હતા.
ડૉ. રેડ્ડીએ સંપૂર્ણ સત્રમાં સંબોધન કર્યું હતું અને આ મહામારી સામેની લડાઇમાં રાષ્ટ્રીય હિતમાં સહકાર આપવા માટે કોવિડ-19 સંબંધિત તબીબી ઉપકરણોના ઉત્પાદનો તૈયાર કરવા ઉદ્યોગ જગત આગળ આવ્યું તે પ્રયાસોની પ્રશંસા કરી હતી. તેમણે PPE માટે DRDOની ડિઝાઇન વિશે માહિતી આપી હતી અને ખાતરી આપી હતી કે, આ અંગેની સંપૂર્ણ માહિતી જે ઉદ્યોગો ઇચ્છશે તેમને આપવામાં આવશે. તેમણે વધુમાં ઉલ્લેખ કર્યો હતો કે, PPEના કાપડનો ફરી ઉપયોગ કરી શકાય તે માટે R&D પ્રયાસો હાલમાં ચાલી રહ્યા છે. વેન્ટિલેટર્સ, ઓક્સિજન સિલિન્ડર, ગોગલ્સ, પરીક્ષણ કીટ્સ, સ્વેબ્સ અને વાયરલ ટ્રાન્સપોર્ટ મીડિયમ ના મહત્વપૂર્ણ ઘટકોના સ્વદેશમાં ઉત્પાદન માટે પણ ગંભીરતાથી પ્રયાસો ચાલી રહ્યા છે.
DD R&Dના સચિવે જણાવ્યું હતું કે, DRDO હાલમાં અંદાજે 15-20 ઉત્પાદનો તૈયાર કરી રહ્યું છે. તેમણે UV સેનિટાઇઝેશન બોક્સ, હાથમાં રાખી શકાય તેવા UV ઉપકરણો, COVSACK , પગથી સંચાલિત ફ્યુમિગેશન ઉપકરણ, સ્પર્શમુક્ત સેનિટાઇઝર અને કોવિડ-19 સામે રક્ષણ માટે ફેસ શિલ્ડ જેવા તાજેતરમાં તૈયાર કરાયેલા ઉત્પાદનો વિશે માહિતી આપી હતી.
આ સત્ર દરમિયાન ઉદ્યોગ દ્વારા કેટલાક પ્રશ્નો પૂછવામાં આવ્યા હતા જેમાં સામગ્રી, સ્રોત, પરીક્ષણ, સીલન્ટ્સ અને DRDO દ્વારા તૈયાર કરાયેલા નવા ઉત્પાદનો વિશે પ્રશ્નો હતા. આ તમામ પ્રશ્નોના જવાબ DRDOની પેનલ, દક્ષિણ ભારત ટેક્સટાઇલ સંશોધન સંગઠન  અને અન્ય સંગઠનોના નિષ્ણાતોએ આપ્યા હતા. આ ઉપકરણોના ઉત્પાદન માટે તમામ ટેકનિકલ વિગતો DRDO પાસેથી વિનામૂલ્યે ઉદ્યોગોને ઉપલબ્ધ કરાવવામાં આવી છે.
તેમણે આશા વ્યક્ત કરી હતી કે, વેબિનારમાં ભાગ લેનારા તમામ સહભાગીઓને પૂર્ણ સફળતા મળશે અને ખાતરી આપી હતી કે, DRDO અને ઉદ્યોગો વચ્ચેની ટેકનિકલ ભાગીદારી કટોકટીના આ સમયમાં વધુ મજબૂત થશે.
GP/DS
(
પ્રધાનમંત્રીનું કાર્યાલય
ક્વોડ લીડર્સ સમિટ માટે પ્રધાનમંત્રીની જાપાનની મુલાકાત 
જાપાનના પ્રધાનમંત્રી મહામહિમ શ્રી ફ્યુમિયો કિશિદાના આમંત્રણ પર પ્રધાનમંત્રી શ્રી નરેન્દ્ર મોદી 24 મે 2022ના રોજ ટોક્યોમાં થનારી ત્રીજી ક્વોડ લીડર્સ સમિટમાં યુનાઇટેડ સ્ટેટ્સના પ્રમુખ મહામહીમ જોસેફ આર. બિડેન જુનિયર અને ઓસ્ટ્રેલિયાના પ્રધાનમંત્રી સાથે ભાગ લેશે.
ટોક્યોમાં સમિટ માર્ચ 2021માં તેમની પ્રથમ વર્ચ્યુઅલ મીટિંગ પછી, સપ્ટેમ્બર 2021માં વોશિંગ્ટન ડીસીમાં વ્યક્તિગત સમિટ અને માર્ચ 2022માં વર્ચ્યુઅલ મીટિંગ પછી ક્વાડ લીડર્સની આ ચોથી ચર્ચા છે.
આગામી ક્વાડ સમિટ નેતાઓને ઈન્ડો-પેસિફિક ક્ષેત્રના વિકાસ અને પરસ્પર હિતના સમકાલીન વૈશ્વિક મુદ્દાઓ વિશે વિચારોની આપ-લે કરવાની તક પૂરી પાડે છે.
નેતાઓ ક્વાડ પહેલ અને કાર્યકારી જૂથોની પ્રગતિની સમીક્ષા કરશે, સહકારના નવા ક્ષેત્રોને ઓળખશે અને ભાવિ સહયોગ માટે વ્યૂહાત્મક માર્ગદર્શન અને દ્રષ્ટિ પ્રદાન કરશે.
પ્રધાનમંત્રી 24 મેના રોજ જાપાનના પ્રધાનમંત્રી શ્રી ફ્યુમિયો કિશિદા સાથે દ્વિપક્ષીય બેઠક કરશે. પ્રધાનમંત્રી કિશિદા સાથેની બેઠક માર્ચ 2022માં યોજાયેલી 14મી ભારત-જાપાન વાર્ષિક સમિટમાંથી બંને નેતાઓને તેમની વાતચીતને આગળ વધારવાની તક પૂરી પાડશે, જ્યારે પ્રધાનમંત્રી કિશિદા ભારતની મુલાકાતે આવ્યા હતા. મુલાકાત દરમિયાન, પ્રધાનમંત્રી જાપાની બિઝનેસ લીડર્સ સાથે બિઝનેસ ઈવેન્ટમાં ભાગ લેશે અને જાપાનમાં ભારતીય સમુદાયને સંબોધશે અને વાર્તાલાપ પણ કરશે.
પ્રધાનમંત્રી 24 મે 2022ના રોજ યુનાઇટેડ સ્ટેટ્સ ઑફ અમેરિકાના રાષ્ટ્રપતિ, મહામહિમ શ્રી જોસેફ આર. બિડેન જુનિયર સાથે દ્વિપક્ષીય બેઠક કરશે. આ બેઠક 11 એપ્રિલ 2022ના રોજ વર્ચ્યુઅલ મોડમાં તેમના નિયમિત સંવાદને ચાલુ રાખશે. બંને નેતાઓ ભારત-યુએસ વ્યૂહાત્મક ભાગીદારીની સમીક્ષા કરશે અને સપ્ટેમ્બર 2021માં રાષ્ટ્રપતિ બિડેન સાથે પ્રધાનમંત્રીઓની દ્વિપક્ષીય બેઠક દરમિયાન યોજાયેલી ચર્ચાઓને અનુસરશે તેવી અપેક્ષા છે. તેઓ સહિયારા હિતના પ્રાદેશિક અને વૈશ્વિક વિકાસ પર પણ મંતવ્યોનું આદાનપ્રદાન કરશે.
પ્રધાનમંત્રી ઑસ્ટ્રેલિયાના પ્રધાનમંત્રી સાથે દ્વિપક્ષીય બેઠક કરે તેવી શક્યતા છે, જ્યાં 21 મે 2022ના રોજ ચૂંટણી યોજાવાની છે. બંને નેતાઓ ભારત-ઓસ્ટ્રેલિયા વ્યાપક વ્યૂહાત્મક ભાગીદારીની સમીક્ષા કરશે અને પરસ્પર હિતના પ્રાદેશિક અને વૈશ્વિક વિકાસ પર વિચારોનું આદાનપ્રદાન કરશે તેવી અપેક્ષા છે. બંને પ્રધાનમંત્રીઓ વચ્ચે છેલ્લી દ્વિપક્ષીય બેઠક વર્ચ્યુઅલ રીતે 21 માર્ચ 2022ના રોજ યોજાઈ હતી અને ત્યારબાદ 2 એપ્રિલ 2022ના રોજ ભારત-ઓસ્ટ્રેલિયા આર્થિક સહકાર અને વેપાર કરાર  પર હસ્તાક્ષર કરવામાં આવ્યા હતા.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી 8 એપ્રિલ, 2021ના રોજ શ્રી ગુરૂ તેગ બહાદુર જીની 400મી જયંતી ના ઉપલક્ષ્યમાં ઉચ્ચસ્તરીય સમિતિની બેઠકની અધ્યક્ષતા કરશે
પ્રધાનમંત્રી શ્રી નરેન્દ્ર મોદી 8 એપ્રિલ, 2021ના રોજ સવારે 11.00 વાગ્યે વીડિયો કોન્ફરન્સિંગના માધ્યમથી શ્રી ગુરૂ તેગ બહાદુર જીની 400મી જયંતી  મનાવવા માટે ઉચ્ચસ્તરીય સમિતિ ની બેઠકની અધ્યક્ષતા કરશે. કેન્દ્રીય ગૃહમંત્રી શ્રી અમિત શાહ પણ બેઠકમાં સામેલ થશે. આ બેઠકમાં આ ખાસ અવસરને સંબંધિત આયોજિત કાર્યક્રમો અંગે વર્ષભરના કેલેન્ડર પર ચર્ચા થશે.
ઉચ્ચસ્તરીય સમિતિ વિશે
કેન્દ્ર સરકાર દ્વારા 24 ઓક્ટોબર, 2020ના રોજ એચએલસીની રચના કરવામાં આવી હતી, જેથી તે આયોજનોની દેખરેખની સાથે શ્રી ગુરૂ તેગ બહાદુર જીની 400મી જયંતી સંબંધિત નીતિઓ, યોજનાઓ અને કાર્યક્રમોને મંજૂરી આપી શકે. HLCમાં પ્રધાનમંત્રી સહિત 70 સભ્યો હોય છે.
SD/GP/JD
(
પ્રધાનમંત્રીનું કાર્યાલય
પ્રધાનમંત્રીએ કોલકાતામાં આયોજિત પાંચમા ભારતીય આંતરરાષ્ટ્રીય વિજ્ઞાન મહોત્સવનું વીડિયો કોન્ફરન્સિંગ દ્વારા ઉદ્ઘાટન કર્યું
પ્રધાનમંત્રી શ્રી નરેન્દ્ર મોદીએ આજે કોલકાતામાં આયોજિત પાંચમા ભારતીય આંતરરાષ્ટ્રીય વિજ્ઞાન મહોત્સવનું વીડિયો કોન્ફરન્સિંગ દ્વારા ઉદ્ઘાટન કર્યું હતું.
પ્રધાનમંત્રીએ આ પ્રસંગે પોતાનાં સંબોધનમાં કહ્યું હતું કે, મહોત્સવનો વિષય  “સંશોધન, નવાચાર અને વિજ્ઞાનનાં માધ્યમથી રાષ્ટ્રનાં સશક્તીકરણ” 21મી સદીનાં ભારતની આકાંક્ષાઓને પ્રતિબિંબિત કરે છે.
તેમણે કહ્યું હતું કે, વિજ્ઞાન અને ટેકનોલોજીનો સમાજ પર પ્રભાવ હોય છે. એટલે સરકાર આવિષ્કારો અને ઇનોવેશનને પ્રોત્સાહન આપવા માટે સંસ્થાગત સ્તર પર મદદ કરે છે. વિજ્ઞાન અને ટેકનોલોજી માટે એક સશક્ત ઇકોસિસ્ટમ પર ભાર મૂકીને પ્રધાનમંત્રીએ કહ્યું હતું કે, દેશમાં ઇનોવેશનને પ્રોત્સાહન આપવા માટે શક્ય તમામ પ્રયાસ થઈ રહ્યાં છે. તેમણે જણાવ્યું હતું કે, દેશમાં 5,000થી વધારે અટલ ટિન્કરિંગ લેબ અને 200થી વધારે અટલ ઇન્ક્યુબેશન સેન્ટર ખોલવામાં આવ્યાં છે.
શ્રી મોદીએ જણાવ્યું હતું કે, “આપણે એ વિચાર કરવો પડશે કે વિજ્ઞાન કઈ રીતે સામાન્ય લોકોનાં જીવનને સરળ બનાવવામાં મદદગાર સાબિત થઈ શકે છે એટલે સમાજમાં વિજ્ઞાનની ઘણી પ્રાસંગિકતા છે. જ્યારે દરેક વૈજ્ઞાનિક અને નાગરિક એવી વિચારસરણી સાથે કામ કરશે, ત્યારે દેશ ચોક્કસ પ્રગતિ કરશે.”
પ્રધાનમંત્રીએ લોકોને વિજ્ઞાનનાં દીર્ઘકાલિન લાભો અને સમાધાનો પર ધ્યાન કેન્દ્રિત કરવાનો આગ્રહ કર્યો હતો. તેમણે કહ્યું હતું કે, આ ક્રમમાં તમામ લોકોને આંતરરાષ્ટ્રીય કાયદાઓ અને માપદંડોનું ધ્યાન રાખવું પડશે.
શ્રી મોદીએ કહ્યું હતું કે, “આપણે સારી રીતે જાણીએ છીએ કે, ટેકનોલોજી બે ચીજવસ્તુઓનું પરિણામ હોય છે – પ્રથમ, સમસ્યાઓનું હોવું અને બીજું, એનાં માટે સમાધાન કરવાનાં પ્રયાસ.” તેમણે કહ્યું હતું કે, વિજ્ઞાન ક્યારેય નિષ્ફળ નિવડતું નથી. એમાં ફક્ત પ્રયાસ, પ્રયોગ અને સફળતા હોય છે. જો તમે આ કામ એ વિચાર સાથે કરો છો, ત્યારે તમને તમારી વૈજ્ઞાનિક શોધો કે પોતાનાં જીવનમાં ક્યારેય પણ કોઈ પરેશાનીનો સામનો નહીં કરવો પડે.
NP/DS/GP/RP
(Visitor Counter : 101
યુવા બાબતો અને રમત મંત્રાલય
મંત્રીમંડળે બ્રિક્સ દેશો વચ્ચે શારીરિક સંસ્કૃતિ અને રમતગમત ક્ષેત્રે સહયોગ અંગેના સમજૂતી પત્રને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે બ્રિક્સ દેશો વચ્ચે શારીરિક સંસ્કૃતિ અને રમતગમત ક્ષેત્રે સહયોગ અંગેના સમજૂતી પત્ર  પર હસ્તાક્ષરને મંજૂરી આપી દીધી છે.
પાંચ દેશો વચ્ચે રમત-ગમતના ક્ષેત્રમાં સહકારથી રમતગમત વિજ્ઞાન, રમતગમતની ચિકિત્સા પદ્ધતિ, કોચિંગ તકનીકો વગેરેના ક્ષેત્રમાં જ્ઞાન અને કુશળતા વધારવામાં મદદ મળશે, જે આંતરરાષ્ટ્રીય ટૂર્નામેન્ટોમાં આપણા ખેલાડીઓની કામગીરીમાં સુધારણા લાવશે અને બ્રિક્સ સભ્ય દેશો સાથે દ્વિપક્ષીય સંબંધોને મજબૂત બનાવશે.
પાંચ દેશો વચ્ચે રમત-ગમતના ક્ષેત્રે સહકાર મળતાં આ ફાયદા તમામ રમતવીરોમાં તેમની જાતિ, જ્ઞાતિ, ક્ષેત્ર, ધર્મ અને લિંગને ધ્યાનમાં લીધા વિના સમાનરૂપે લાગુ થશે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ ઐતિહાસિક બોડો સમજૂતીને બિરદાવી, તેમણે કહ્યું કે બોડો લોકો માટે આ કરાર પરિવર્તનશીલ પરિણામો આપશે
પ્રધાનમંત્રી શ્રી નરેન્દ્ર મોદીએ આજે હસ્તાક્ષર કરાયેલા ઐતિહાસિક બોડો સમજૂતીને બિરદાવતાં કહ્યું કે આ સમજૂતી બોડો લોકો માટે પરિવર્તનશીલ પરિણામો તરફ દોરી જનાર છે.
એક ટ્વિટમાં પ્રધાનમંત્રીએ કહ્યું, “શાંતિ, સંવાદિતા અને એકતાની નવી સવારનો પ્રારંભ! ભારત માટે આજનો દિવસ ખૂબ જ ખાસ છે. બોડો જૂથો સાથેના કરાર, જેનો ઉપયોગ આજે કરવામાં આવ્યો છે તે બોડો લોકો માટે પરિવર્તનશીલ પરિણામો તરફ દોરી જશે.
આજે થયેલી બોડો સમજૂતી ઘણાં કારણોસર મહત્વની છે. આ સમજૂતી સફળતાપૂર્વક એક માળખા હેઠળ અગ્રણી હિસ્સેદારોને સાથે લાવે છે. જેઓ અગાઉ સશસ્ત્ર પ્રતિકાર જૂથો સાથે સંકળાયેલા હતા હવે તેઓ મુખ્ય ધારામાં પ્રવેશ કરશે અને આપણા દેશની પ્રગતિમાં ફાળો આપશે.
બોડો જૂથો સાથેના કરારથી બોડો લોકોની અનન્ય સંસ્કૃતિને વધુ સુરક્ષિત અને લોકપ્રિય બનાવવામાં આવશે. તેમને વિકાસલક્ષી પહેલની વિશાળ શ્રેણીમાં પ્રવેશ મળશે. અમે બોડો લોકોને તેમની આકાંક્ષાઓનો અહેસાસ કરવામાં મદદ કરવા શક્ય તેટલું બધું કરવા કટિબદ્ધ છીએ.
RP/GP/DS
(Visitor Counter : 132
પ્રધાનમંત્રીનું કાર્યાલય
પીએમએ 26મી જૂન 2022ના રોજ આ મહિનાની મન કી બાત માટેના ઇનપુટ્સ પર ખુશી વ્યક્ત કરી
પ્રધાનમંત્રી, શ્રી નરેન્દ્ર મોદીએ 26મી જૂન 2022ના રોજ આયોજિત આ મહિનાની મન કી બાત માટેના ઇનપુટ્સ પર ખુશી વ્યક્ત કરી છે. શ્રી મોદીએ લોકોને MyGov અથવા NaMo એપ પર મન કી બાત પર વિચારો શેર કરતા રહેવા માટે પણ વિનંતી કરી હતી.
એક ટ્વીટમાં, પ્રધાનમંત્રી કહ્યું;
"આ મહિનાની 26મીએ શેડ્યૂલ કરાયેલી #MannKiBaat માટે ઘણા ઇનપુટ્સ પ્રાપ્ત થતાં આનંદ થયો. તમારા વિચારો MyGov અથવા NaMo એપ પર રજૂ કરતા રહો."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
કૌશલ્ય વિકાસ અને ઉદ્યમિતા મંત્રાલય
"કોવિડ-19 લોકડાઉન દરમિયાન એપ્રેન્ટિસને સંપૂર્ણ સ્ટાઇપેન્ડ મળતું રહેશે”: ડૉ. મહેન્દ્રનાથ પાંડે
- તમામ સંસ્થાઓ સૂચિત અને વૈકલ્પિક બંને પ્રકારનાં કામકાજમાં લાગેલા એપ્રેન્ટિસ માટે સંપૂર્ણ સ્ટાઇપેન્ડ ચૂકવશે
- એનએપીએસ સંબંધિત સૂચનાઓ અનુસાર, લોકડાઉનનાં ગાળા માટે સરકાર દ્વારા એનએપીએસ અંતર્ગત કંપનીઓને સ્ટાઇપેન્ડની ભરપાઈ કરશે
નોવેલ કોરોનાવાયરસ ના પ્રસારને રોકવા અને જનતાને સંપૂર્ણ સાથસહકાર આપવા સરકારની પ્રતિબદ્ધતા અંતર્ગત કૌશલ્ય વિકાસ અને ઉદ્યોગસાહસિકતા મંત્રાલય એ આજે તમામ સંસ્થાઓને સૂચના અને વૈકલ્પિક એમ બંને કામકાજમાં લગાવવામાં આવેલા એપ્રિન્ટિસો માટે લાગુ પૂર્ણ સ્ટાઇપેન્ડની ચૂકવણી કરવાની સૂચના આપી છે. આ ઉપરાંત નેશનલ એપ્રેન્ટિસ પ્રમોશન સ્કીમ  સાથે સંબંધિત સૂચનો અનુસાર, લોકડાઉન સમયગાળા માટે સરકાર દ્વારા એનએપીએસ અંતર્ગત સંસ્થાઓને સ્ટાઇપેન્ડની ભરપાઈ કરવામાં આવશે.
એપ્રેન્ટિસ ધારા, 1961 અને એની અંતર્ગત એપ્રેન્ટિસ નિયમોમાં એ ઉલ્લેખ કરવામાં આવ્યો છે કે, જો કોઈ વિશિષ્ટ કામકાજમાં સંલગ્ન એપ્રેન્ટિસમાં હડતાલ કે શટડાઉન અથવા છૂટ કરવાને કારણે એપ્રેન્ટિસ સંબંધિત તાલીમનો ગાળો પૂર્ણ ન કરી શકાય એવી સ્થિતિ ઊભી થશે, તો એપ્રેન્ટિસના બાકીનો ગાળો વધારવામાં આવશે તેમજ આ પ્રકારની હડતાલ કે શટડાઉન અથવા છૂટ કરવાની સ્થિતિ પછીના સમયગાળાને સમકક્ષ અથવા મહત્તમ છ મહિના સુધી, એમાંથી જે ઓછો ગાળો હોય, એ માટે સ્ટાઇપેન્ડ આપવામાં આવશે. વળી એપ્રેન્ટિસ જે સંસ્થામાં તાલીમ મેળવે છે, એ સંસ્થા એની તાલીમ પૂર્ણ ન થવા માટે જવાબદાર નહીં હોય કે આ માટે તાલીમાર્થી પોતે પણ જવાબદાર નહીં હોય.
કેન્દ્રીય કૌશલ્ય વિકાસ અને ઉદ્યોગસાહસિકતા મંત્રી ડૉ. મહેન્દ્રનાથ પાંડેએ પોતાના વિચારો વ્યક્ત કર્યા હતા. તેમણે જણાવ્યું હતું કે, “અત્યારે દેશમાં કટોકટી જેવી સ્થિતિ પ્રવર્તે છે. આ પ્રકારની સ્થિતિમાં આપણે બધાએ આગળ આવવું જોઈએ અને એકબીજાનો સંપૂર્ણ સાથસહકાર કરવાની જરૂરિયાત છે. આપણા માનનીય પ્રધાનમંત્રી શ્રી નરેન્દ્ર મોદીએ વેપારીઓ સાથે સહાનુભૂતિ દાખવવાની અપીલ પણ કરી છે. એને ધ્યાનમાં રાખીને અમે નિર્ણય લીધો છે કે, અમે દેશમાં કાર્યરત યુવાનોનું મનોબળમાં ઘટાડો થવા નહીં દઈએ અને શક્ય તમામ રીતે તેમને સહયોગ આપીશું. એને ધ્યાનમાં રાખીને અમે આ સુનિશ્ચિત કરીશું કે એપ્રેન્ટિસને કોવિડ-19 લોકડાઉન દરમિયાન એમને સ્ટાઇપેન્ડ સતત મળતું રહેશે. હું એ પણ જણાવવા ઇચ્છું છું કે, તમામ સંસ્થાઓએ આ સંબંધમાં સંપૂર્ણ પ્રતિબદ્ધતા દાખવી છે અને તેઓ વિકટ સંકટના આ મહત્ત્વપૂર્ણ સમયે સેવાઓને સાતત્યપૂર્ણ રીતે પૂરી પાડવા માટે સરકારની સાથે સહયોગ કરી રહી છે.”
યુવાનોને સ્કૂલ અને કોલેજમાં અભ્યાસ પછી અતિ સરળતા સાથે રોજગારીના માર્ગે અગ્રેસર કરવા તેમને સશક્ત બનાવવા અને તમની સાથે ઉદ્યોગજગત અને તાલીમ સંસ્થાઓ વચ્ચે સંબંધોને વધારે સારાં બનાવવામાં પણ એપ્રેન્ટિસશિપ એક અસરકારક રીત ગણાય છે. નેશનલ એપ્રેન્ટિસશિપ પ્રોગ્રામ ભારતના વર્કફોર્સનું કૌશલ્ય વધારવામાં ઘણી હદ સુધી અત્યંત મહત્ત્વપૂર્ણ ભૂમિકા અદા કરે છે અને આ રીતે એ વિવિધ પક્ષો  વચ્ચે ખર્ચને સંયુક્તપણે વહેંચવા અને સરકારો, કંપનીઓ અને કામદારોને ભાગીદારીમાં સામેલ કરવાનો અનોખો અવસર પ્રદાન કરે છે. એપ્રેન્ટિસશિપ ઉદ્યોગજગત અને યુવાનોને જોડવાની દૃષ્ટિએ બંને માટે લાભદાયક છે, જેનાથી ભવિષ્યમાં ‘કુશળ ભારત’નાં વિઝને વાસ્તવિક સ્વરૂપ આપવામાં મદદ મળશે.
GP/RP
(Visitor Counter : 150
આર્થિક બાબતો પર મંત્રીમંડળીય સમિતિ
2014-15 થી 2020-21 દરમિયાન કપાસ માટે MSP કામગીરી હેઠળ નુકસાનની ભરપાઈ કરવા માટે લાગતા ખર્ચને મંજૂરી આપી
મંત્રીમંડળે વર્ષ 2014-15થી વર્ષ 2020-21 સુધી કપાસની સિઝનો માટે ભારતીય કપાસ પંચ ને રૂ. 17,408.85 કરોડના ટેકાના ભાવની મંજૂરી આપી
પ્રધાનમંત્રી શ્રી નરેન્દ્ર મોદીના નેતૃત્વમાં આર્થિક બાબતો પરની મંત્રીમંડળીય સમિતિએ વર્ષ 2014-15થી વર્ષ 2020-21  કપાસની સિઝનો માટે ભારતીય કપાસ પંચ ને રૂ. 17,408.85 કરોડના કટિબદ્ધ ટેકાના ભાવ માટે એની મંજૂરી આપી દીધી છે.
કપાસનું વાવેતર કરતાં ખેડૂતોના હિતો જાળવવા કપાસ વર્ષ 2014-15થી 2020-21માં કપાસના ભાવ એમએસપી  પર પહોંચતાં ટેકાના ભાવે ખરીદી કરવાની કામગીરીને ઝડપથી હાથ ધરવામાં આવી છે. એના અમલીકરણથી દેશની આર્થિક પ્રવૃત્તિમાં કપાસના ખેડૂતોની સર્વસમાવેશકતામાં વધારો થયો છે. ટેકાના ભાવની કામગીરી કપાસનાં ભાવને સ્થિરતા આપવામાં મદદરૂપ થાય છે અને ખેડૂતોની ચિંતા દૂર કરે છે.
કપાસ સૌથી મહત્વપૂર્ણ રોકડિયા પાકો પૈકીનો એક છે તથા કપાસની ખેતી કરતાં આશરે 58 લાખ ખેડૂતોને સતત આજીવિકા આપવામાં મહત્વપૂર્ણ ભૂમિકા ભજવે છે. કપાસની ખેતી તથા કોટન પ્રોસિંગ અને વેપાર જેવી સંલગ્ન પ્રવૃત્તિઓમાં 400થી 500 લાખ લોકો સંકળાયેલા હોય છે.
કપાસની સિઝન 2020-21 દરમિયાન 133 લાખ હેક્ટરમાં કપાસનું વાવેતર થયું હતું અને તેમાં 360 લાખ ગાંસડી કપાસનું ઉત્પાદન થયું હતું, જે દુનિયામાં કપાસના કુલ ઉત્પાદનનો આશરે 25 ટકા હિસ્સો છે. ભારત સરકાર સીએસીપીની ભલામણોને આધારે સીડ કોટન  માટે એમએસપી  નક્કી કરે છે.
ભારત સરકારે સેન્ટ્રલ નોડલ એજન્સી તરીકે સીસીઆઈની નિમણૂક કરી છે અને જ્યારે કપાસની કિંમત એમએસપીથી ઘટી જાય, ત્યારે સીસીઆઈને કોઈ પણ પ્રકારની જથ્થાત્મક ટોચમર્યાદા વિના ખેડૂતો પાસેથી તમામ એફએક્યુ ગ્રેડના કપાસની ખરીદી કરીને કપાસમાં એમએસપી હાથ ધરવાની કામગીરી સુપરત કરી છે. કપાસની કિંમતમાં ઘટાડાથી ખેડૂતોને નુકસાનમાંથી બચાવવા એમએસપી કામગીરી હાથ ધરવામાં આવે છે.
એમએસપી કામગીરી સાર્વભૌમિક રીતે થતી હોવાથી દેશમાં કપાસના ખેડૂતોને કપાસનું વાવેતર કરવામાં તેમના સ્થાયી હિતો જાળવવા પ્રોત્સાહન મળશે, જેથી ભારત ગુણવત્તાયુક્ત કપાસ માટે આત્મનિર્ભર બનશે. કપાસ સ્પિનિંગ ઉદ્યોગ માટે કાચી સામગ્રી છે. સીસીઆઈએ કપાસનું વાવેતર કરતાં તમામ 11 રાજ્યોમાં એની માળખાગત સુવિધાઓ સજ્જ કરી દીધી છે તેમજ 143 જિલ્લાઓમાં 474 ખરીદી કેન્દ્રો ખોલ્યાં છે.
કપાસની છેલ્લી બે સિઝન માં વૈશ્વિક મહામારી દરમિયાન સીસીઆઈએ દેશમાં ઉત્પાદન થયેલા કપાસનો આશરે 1/3 હિસ્સા ખરીદી કરી હતી એટલે કે 200 લાખ ગાંસડીની ખરીદી કરી હતી તથા આશરે 40 લાખ ખેડૂતોના બેંક ખાતાઓમાં સીધા રૂ. 55,000/-થી વધારે જમા કર્યા હતા.
કપાસની ચાલુ સિઝન એટલે કે 2021-22 માટે સીસીઆઈએ કપાસનું વાવેતર કરતાં તમામ 11 રાજ્યોમાં પર્યાપ્ત તમામ વ્યવસ્થાઓ કરી છે, જેમાં 450થી વધારે ખરીદીકેન્દ્રોમાં પર્યાપ્ત કર્મચારીઓ ગોઠવ્યાં છે, જેથી એમએસપી કામગીરીને ઉચિત રીતે પૂર્ણ કરી શકાય.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
શ્રીલંકાના પ્રધાનમંત્રી મહિન્દા રાજપક્ષેનું દિલ્હીમાં આગમન
શ્રીલંકાના પ્રધાનમંત્રી મહિન્દા રાજપક્ષે આજે નવી દિલ્હી ખાતે આવ્યા છે. આપણા પ્રધાનમંત્રીએ આપેલા આમંત્રણને સ્વીકારીને તેઓ 8 – 11 ફેબ્રુઆરી 2020 સુધી ભારતમાં રાજકીય મુલાકાતે છે. શ્રીલંકાના પ્રધાનમંત્રીની સાથે ઉચ્ચ સ્તરીય પ્રતિનિધિ મંડળ આવ્યું છે. 8 ફેબ્રુઆરી મુખ્ય મુલાકાતોનો દિવસ છે જેમાં તેઓ પ્રધાનમંત્રી સાથે પ્રતિનિધિ મંડળ સ્તરની મંત્રણા કરશે. શ્રીલંકાના પ્રધાનમંત્રી આપણા રાષ્ટ્રપતિને પણ પણ મળશે અને સવારે વિદેશમંત્રી પણ તેમની સાથે મુલાકાત કરશે.
શ્રીલંકાના પ્રધાનમંત્રી દિલ્હીમાં પોતાની સત્તાવાર મુલાકાતો પછી કોલંબો પરત ફરતા પહેલાં વારાણસી, સારનાથ, બોધ ગયા, તિરુપતિની મુલાકાતે રવાના થશે. બંને દેશો વચ્ચે ઉચ્ચ સ્તરની સંખ્યાબંધ મુલાકાતોનું આયોજન કરવામાં આવ્યું છે. શ્રીલંકાના રાષ્ટ્રપતિ ગોતાબાયા રાજપક્ષેએ ચૂંટણીમાં વિજય થયા પછી રાષ્ટ્રપતિ તરીકે હોદ્દો સંભાળ્યા બાદ તુરંત સૌથી પહેલા ભારતની મુલાકાત લીધી હતી.
DS/GP
(Visitor Counter : 150
પ્રધાનમંત્રીનું કાર્યાલય
હૉલી ફેમિલીનાં સંઘે પ્રધાનમંત્રીનો આભાર માન્યો
હૉલી ફેમિલીનાં સંઘે પરિવારની સંરક્ષિકા બીએલ. મધર મરિયમ થ્રેસિયાને સંતનો દરજ્જો આપવાની જાહેરાતની પ્રશંસા કરવા બદલ પ્રધાનમંત્રી નરેન્દ્ર મોદીનો આભાર માન્યો હતો. પ્રધાનનમંત્રી મોદીએ પોતાનાં કાર્યક્રમ ‘મન કી બાત’માં સંત મરિયમની પ્રશંસા કરી હતી.
હૉલી ફેમિલીનાં સંઘે પ્રધાનમંત્રીને એક પત્ર લખી જણાવ્યું છે કે, “હું હૉલી ફેમિલીનાં સઘના સુપરિયર જનરલ સીનિયર ઉદય સીએચએફ આ પત્રમાં તમારો આભાર માનવાની તક ઝડપું છું. તમે કાર્યક્રમ ‘મન કી બાત’માં પરિવારોનાં સંરક્ષક બીએલ. મધર મરિયમ થ્રેસિયાને સંતનો દરજ્જો મળવાની ઘટનાની પ્રશંસા કરી હતી. મધર મરિયમ મહાન દૃષ્ટિકોણ ધરાવતાં પવિત્ર મહિલા હતાં. તેઓ મહાન રહસ્યવાદી હતાં. જેમણે વિવિધ મુશ્કેલીઓનો સામનો કરીને તેમનું મિશન પૂર્ણ કર્યું હતું. તમે નવા ભારતીય સંત મરિયમ થ્રેસિયાની ખરા હૃદયથી પ્રશંસા કરી હતી. સંત મરિયમ થ્રેસિયાએ એમની આસપાસ વસતા પરિવારોને શાંતિ અને પ્રેમ આપ્યો હતો તથા શિક્ષણ દ્વારા તેમનું ઉત્થાન કરવા ઘણી મહેનત કરી હતી. એટલે તેમણે રાષ્ટ્રનિર્માણમાં યોગદાન આપ્યું હતું. મહામહિમ, મોદીજી, તમે ‘મન કી બાત’ કાર્યક્રમમાં પ્રશંસનીય સંદેશ આપ્યો હતો, જે અત્યંત હૃદયસ્પર્શી હતો અને અમારા સંઘમાં અને આસપાસનાં બધા લોકોએ એની પ્રશંસા કરી હતી.”
પોતાના માસિક રેડિયો કાર્યક્રમ ‘મન કી બાત’માં પ્રધાનમંત્રી નરેન્દ્ર મોદીએ મરિયમ થ્રેસિયાને સંતનો દરજ્જો મળવા બદલ ખુશી વ્યક્ત કરી હતી. તેમણે કહ્યું હતું કે, “દરેક ભારતીય માટે આ ગર્વની વાત છે કે, 13 ઓક્ટોબરનાં રોજ પરમ પૂજ્ય પોપ ફ્રાન્સિસ સિસ્ટર મરિયમ થ્રેસિયાને સંત જાહેર કરવામાં આવશે. હું હૃદયપૂર્વક સિસ્ટર મરિયમ થ્રેસિયાને તમામ ભારતીયો વતી અભિનંદન આપું છું. ખાસ કરીને હું ખ્રિસ્તી ભાઈઓ અને બહેનોને આ સિદ્ધિ મેળવવા બદલ શુભેચ્છા પાઠવું છું.”
RP
(Visitor Counter : 117
પ્રધાનમંત્રીનું કાર્યાલય
પ્રધાનમંત્રીએ કામદાર સુધારા બિલ પસાર થવા અંગે પ્રશંસા કરી; કહ્યું કે કામદાર સુધારાથી કામદારોની સુખાકારી અને અર્થતંત્રને વેગ મળશે
પ્રધાનમંત્રી શ્રી નરેન્દ્ર મોદીએ સંસદ દ્વારા આજે કામદાર સુધારા બિલ પસાર કરવામાં આવતા પ્રશંસા કરી છે.
શ્રેણીબદ્ધ ટ્વિટમાં પ્રધાનમંત્રીએ કહ્યું કે, “સંસદ દ્વારા લાંબા સમયથી અને રાહ જોવાતા કામદાર સુધારા પસાર કરવામાં આવ્યા છે. આ સુધારા આપણા મહેનતુ કામદારોની સુખાકારીને સુનિશ્ચિત કરશે અને આર્થિક વિકાસને વેગ આપશે. તે ‘મિનિમમ ગવર્નમેન્ટ, મેક્સિમમ ગવર્નન્સ’ નાં ઝળહળતા દ્રષ્ટાંતો પણ છે.
નવી શ્રમ સંહિતા લઘુત્તમ વેતન અને વેતનની સમયસર ચુકવણીને વૈશ્વિક બનાવે છે અને કામદારોની વ્યવસાયિક સલામતીને પ્રાધાન્ય આપે છે. આ સુધારા વધુ સારું કાર્યકારી વાતાવરણ બનાવવામાં ફાળો આપશે, જે આર્થિક વિકાસની ગતિને વેગ આપશે.
કામદાર સુધારા 'ઇઝ ઓફ ડુઇંગ બિઝનેસ' સુનિશ્ચિત કરશે. 'આ પાલન, અમલદારશાહી અને 'ઇન્સ્પેક્ટર રાજ' ઘટાડીને સાહસોને સશક્ત બનાવવા માટે ભાવિ કાયદા છે. આ સુધારણા માટે ટેક્નોલોજીની શક્તિને પણ વધુ વિકસિત કરશે જે ઉદ્યોગો અને કામદારો ને પણ સશક્ત બનાવશે.”
SD/GP/BT
(